เอกสารแนบ 3

รายงานความรับผิดชอบของคณะกรรมการต่อรายงานทางการเงิน

และ

รายงานคณะกรรมการตรวจสอบ

File:APPENDIX_OTHERS.DOCT เอกสารแนบ 3 หน้า - 1 -

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ เป็นผู้รับผิดชอบต่องบการเงินรวมของบริษัทฯ และบริษัทย่อย
และสารสนเทศทางการเงินที่ปรากฎในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

ในการนี้ คณะกรรมการบริษัทฯ
ได้แต่งตั้งคณะกรรมการตรวจสอบซึ่งประกอบด้วยกรรมการที่ไม่ได้เป็นผู้บริหารเป็นผู้ดูแลเกี่ยวกับคุณภาพของรายงานทางการเงินและระบบควบคุมภายในและความเห็นของคณะกรรมการตรวจสอบ
เกี่ยวกับเรื่องนี้ปรากฎในรายงานของคณะกรรมการตรวจสอบ ซึ่งได้แสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัทฯ โดยรวม อยู่ในระดับที่น่าพอใจ
และสามารถสร้างความเชื่อถืออย่างมีเหตุผลต่อความน่าเชื่อถือได้ของงบการเงินของบริษัทฯ
และบริษัทย่อย ณ วันที่ 31 ธันวาคม 2554

นายอภิชาติ จีระพันธุ์ นายวันชัย ศุภพยัคฆ์

ประธานกรรมการบริษัท ประธานเจ้าหน้าที่บริหาร

---------------------------------------------------------------------------------------------------------------------------------------File:APPENDIX_OTHERS.DOCT
เอกสารแนบ 3 หน้า - 2 -

รายงานของคณะกรรมการตรวจสอบ

เรียน ท่านผู้ถือหุ้น บริษัท ลิฟวิ่งแลนด์ แคปปิตอล จำกัด (มหาชน)

  คณะกรรมการตรวจสอบของบริษัท ลิฟวิ่งแลนด์ แคปปิตอล จำกัด (มหาชน)
  ประกอบด้วยกรรมการอิสระจำนวน 3 ท่าน คณะกรรมการอิสระทุกท่านไม่ได้เป็นผู้บริหาร
  หรือพนักงานของบริษัทฯ ประกอบด้วย

1. นายประวิทย์ ขาวหนู ประธานกรรมการตรวจสอบ

2. นายตรีขวัญ บุนนาค กรรมการตรวจสอบ

3. นายศรีภพ สารสาส กรรมการตรวจสอบ

ระหว่างปี 2554 คณะกรรมการบริษัทฯ ในการประชุมครั้งที่ 6/2554 เมื่อวันที่ 16 กันยายน 2554
มี มติแต่งตั้งนายปัญญ์ เกษมทรัพย์ ดำรงตำแหน่งกรรมการตรวจสอบ แทนนายตรีขวัญ บุนนาค
ซึ่งลาออกเมื่อวันที่ 11 สิงหาคม 2554

คณะกรรมการตรวจสอบปฎิบัติหน้าที่ตามที่ได้รับมอบหมายจากคณะกรรมการบริษัทฯ
ตามกฎบัตรคณะกรรมการตรวจสอบ ซึ่งเป็นไปตามข้อกำหนดของตลาดหลักทรัพย์แห่งประเทศไทย
ในรอบปี 2554 มีการประชุมรวมทั้งสิ้น 4 ครั้ง ในการประชุมคณะกรรมการตรวจสอบ
เป็นการประชุมร่วมกับผู้สอบบัญชีภายนอก ผู้ตรวจสอบภายใน ผู้บริหารระดับสูงของสำนักบัญชี
เพื่อประกอบการพิจารณาของคณะกรรมการตรวจสอบ
และในการประชุมดังกล่าวมีการประชุมร่วมกับผู้สอบบัญชีภายนอก โดยไม่มีฝ่ายบริหารร่วมด้วย
จำนวน 1 ครั้ง รายละเอียดการเข้าประชุมของคณะกรรมการตรวจสอบมีดังนี้

รายชื่อกรรมการตรวจสอบ การประชุมทั้งหมด (ครั้ง) เข้าร่วมประชุม (ครั้ง)

1. นายประวิทย์ ขาวหนู 4 4

3. นายศรีภพ สารสาส 4 4

2. นายตรีขวัญ บุนนาค 4 2

4. นายปัญญ์ เกษมทรัพย์ 4 1

สาระสำคัญโดยสรุปของงานที่คณะกรรมการตรวจสอบได้ดำเนินการในระหว่างปี มีดังนี้

การสอบทานและตรวจสอบงบการเงิน

คณะกรรมการตรวจสอบได้ให้ผู้สอบบัญชีภายนอกของบริษัทฯนำเสนอผลการสอบทานงบการเงินระหว่างกาล
รายไตรมาส และ ผลการตรวจสอบงบการเงินประจำปี
รวมทั้งข้อเสนอแนะโดยตรงต่อคณะกรรมการตรวจสอบเพื่อพิจารณา
ในการนี้คณะกรรมการตรวจสอบได้เชิญผู้บริหารระดับสูงของสำนักบัญชี
ให้ร่วมชี้แจงและอธิบายประเด็นข้อสงสัย ต่อคณะกรรมการตรวจสอบ
การดำเนินการดังกล่าวเพื่อให้มั่นใจว่า รายงานทางการเงินของบริษัทฯ ได้จัดทำขึ้นอย่างถูกต้อง
ครบถ้วน ตามที่ควรในสาระสำคัญและเชื่อถือได้ตามมาตรฐานการบัญชีที่รับรองทั่วไป
รวมถึงให้การเปิดเผยข้อมูลประกอบงบการเงินเป็นไปในระดับที่พอเพียง

คณะกรรมการตรวจสอบมีความเห็นสอดคล้องกับผู้สอบบัญชีภายนอกว่า
รายงานทางการเงินของบริษัทฯ ได้จัดทำขึ้นอย่างถูกต้อง ครบถ้วน ตามที่ควรในสาระสำคัญ
และเชื่อถือได้ตามมาตรฐานการบัญชีที่รับรองทั่วไป

File:APPENDIX_OTHERS.DOCT เอกสารแนบ 3 หน้า - 3 -

การสอบทานระบบการควบคุม และ การตรวจสอบภายใน

คณะกรรมการตรวจสอบ ได้มอบหมายให้สำนักตรวจสอบภายใน
ประเมินระบบการควบคุมภายในด้านการบัญชี การเงิน และการดำเนินงานต่าง ๆ
โดยได้พิจารณาภารกิจ ขอบเขตการปฎิบัติงาน หน้าที่และความรับผิดชอบ ความเป็นอิสระ
ในการปฎิบัติงานตรวจสอบ
ทั้งนี้คณะกรรมการตรวจสอบได้รับการสรุปรายงานผลการตรวจสอบภายในโดยตรงจากผู้ตรวจสอบภายใน
พร้อมทั้งให้ข้อแนะนำด้านการตรวจสอบภายใน เพื่อให้บริษัทฯ มีระบบการควบคุมภายในที่เหมาะสม
และมีการติดตาม ประเมินผล ซึ่งเป็นส่วนหนึ่งของ กระบวนการกำกับดูแลกิจการที่ดี

คณะกรรมการตรวจสอบมีความเห็นว่าความเพียงพอของระบบการควบคุมภายในของบริษัทฯโดยรวมเหมาะสม
ซึ่งประกอบด้วย องค์กรและสภาพแวดล้อม
การควบคุมการปฎิบัติงานของฝ่ายบริหารระบบสารสนเทศและการสื่อสารข้อมูล
ระบบการติดตามผลการดำเนินงาน รวมทั้งระบบการตรวจสอบภายในเป็นไปอย่างอิสระ

การสอบทานการปฎิบัติงานให้สอดคล้องกับกฎหมาย และ หลักการกำกับดูแลกิจการที่ดี

คณะกรรมการตรวจสอบ ให้ความสำคัญ กับการปฎิบัติตามกฎหมายว่าด้วยหลักทรัพย์
และตลาดหลักทรัพย์ ข้อกำหนดของตลาดหลักทรัพย์
และกฎหมายที่เกี่ยวข้องกับการดำเนินธุรกิจของบริษัทฯ คณะกรรมการตรวจสอบมีความเห็นว่า
ไม่พบประเด็นที่เป็นสาระสำคัญในเรื่องการไม่ปฎิบัติตามกฎหมายและข้อกำหนดดังกล่าว

การสอบทานรายการที่เกี่ยวโยงกัน หรือรายการที่อาจมีความขัดแย้งทางผลประโยชน์

คณะกรรมการตรวจสอบได้พิจารณารายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ ระหว่างบริษัทฯกับกิจการที่มีความเกี่ยวข้องกัน
และให้ผู้สอบบัญชีภายนอกรายงานทุกไตรมาส
ให้คณะกรรมการตรวจสอบทราบถึงรายการที่เข้าลักษณะดังกล่าว ว่ารายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ เป็นการดำเนินธุรกิจปกติ

คณะกรรมการตรวจสอบมีความเห็นว่า รายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ มีความจำเป็นเพื่อใช้ในการดำเนินธุรกิจ
มีความสมเหตุสมผลและเป็นประโยชน์ต่อบริษัทฯ

การคัดเลือกและแต่งตั้งผู้สอบบัญชี

คณะกรรมการตรวจสอบพิจารณาความเป็นอิสระ
ผลการปฎิบัติงานและประสบการณ์ของผู้สอบบัญชีรวมถึงความเหมาะสมของค่าตอบแทน
เพื่อให้มั่นใจว่าการปฎิบัติหน้าที่ของผู้สอบบัญชีเป็นที่น่าพอใจ คณะกรรมการตรวจสอบ
เห็นควรเสนอเพื่อให้คณะกรรมการบริษัทฯ นำเข้าขอรับการอนุมัติจากที่ประชุมสามัญผู้ถือหุ้น ให้
แต่งตั้งนางสุวิมล กฤตยาเกียรณ์ ผู้สอบบัญชีรับอนุญาตเลขทะเบียน 2982 หรือนางวิไลรัตน์
โรจน์นครินทร์ ผู้สอบบัญชีรับอนุญาตเลขทะเบียน 3104 หรือนางสาวสมจินตนา พลหิรัญรัตน์
ผู้สอบบัญชีรับอนุญาตเลขทะเบียน 5599 ของบริษัท สอบบัญชี ดี ไอ เอ อินเตอร์เนชั่นแนล จำกัด
เป็นผู้สอบบัญชีของบริษัทฯ ประจำปี 2554

File:APPENDIX_OTHERS.DOCT เอกสารแนบ 3 หน้า - 4 -

ในรอบปี 2554 คณะกรรมการตรวจสอบ ได้ปฎิบัติงานตามหน้าที่
และความรับผิดชอบที่ได้รับมอบหมายได้โดยอิสระ รวมถึงการให้ความเห็นและข้อเสนอแนะต่าง ๆ
ต่อที่ประชุมคณะกรรมการบริษัทฯ เพื่อประกอบการตัดสินใจ

ในนามคณะกรรมการตรวจสอบ

(นายประวิทย์ ขาวหนู)

ประธานคณะกรรมการตรวจสอบ

----------------------------------------------------------------------------------------------------------------------------------------File:APPENDIX_OTHERS.DOCT
เอกสารแนบ 3 หน้า - 5 -